पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना में मरीजों को किसी भी अस्पताल में भर्ती के लिए परेशानी झेलनी पड़ी है। काफी मशक्कत, गुहार लगाने और पैरवी करने पर अस्पताल में इलाज को बेड मिल रहा है। मंगलवार को ऐसा ही एक मामला सामने आया जब आजाद नगर की रहने वाली 56 वर्षीय महिला को यहां अस्पताल में आईसीयू बेड नहीं मिल पाया रहा था।
आईसीयू बेड के लिए पीड़ित ने सोशल मीडिया पर जम्मू कश्मीर के पूर्व मुख्यमंत्री उमर अब्दुल्ला से इलाज के लिए आईसीयू बेड दिलाने की गुहार लगाई। इस पर उमर अब्दुल्ला ने आजाद नगर की महिला को मदद करने के लिए सोशल मीडिया पर मदद पहुंचाने का अनुरोध किया।
कुणाल षाड़ंगी ने की सहायता
जम्मू कश्मीर के पूर्व मुख्यमंत्री उमर अब्दुल्ला ने मदद के लिए झारखंड के स्वास्थ्य मंत्री बन्ना गुप्ता, पूर्व विधायक कुणाल षाड़ंगी और जमशेदपुर के डीसी से सोशल मीडिया पर आग्रह किया। लेकिन, अस्पताल में बेड कुणाल षाड़ंगी के सहयोग से मिला। कुणाल ने बताया कि आजादनगर निवासी महिला कोरोना संक्रमित हैं। सांस लेने में तकलीफ और लगातार ऑक्सीजन लेवल नीचे गिरने पर उमर अब्दुल्ला ने एक फॉरवडेड मैसेज पर संज्ञान लेकर महिला को मदद के लिए अपील की थी। प्रदेश प्रवक्ता कुणाल षाड़ंगी ने बताया कि अस्पतालों में आईसीयू बेड की अनुपलब्धता से परेशान परिजनों ने इधर उधर काफी प्रयास किया, इसके बावजूद नहीं मिला।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn